MJ - Vándor: Megdőlt óriás
Igyekeztem. Ottjártamkor is erős szél gyötörte az erdőt, "nyikorgatta" a fákat. Előbb lettem figyelmes a hangra mint megláttam. Jellegzetes hangja van a roppant súly alatt szenvedő és összedörzsölődő faágaknak. Mellesleg nem is veszélytelenek, mert akár nagyobb darab is szakadhat le a szélben, vagy épp kiszabadítja a mozgás az ágakat és befejezi dőlését a hatalmas fa. Eszembe jutott róla az a két halott fa is, mikről az "Óriások halála" címmel írtam pár sorban. Akkor az egyik még állt közülük. Nem jártam azóta sem arra. Most kiváncsi lettem.
Magdi 2011. 03. 15. 17:23
Ilyenkor mindig szomorúbb leszek, ha egy fa halálát látom.
Nem tudom miért van ez, talán a megmagyarázhatatlan vonzódás és tisztelet irántuk.
Mindig gyönyörű fotót készítesz, kedves Józsi!
georgina 2011. 03. 15. 18:27
Nagyon jó lett a fotó érdekes szemből készítetted tetszik!!
Anikó 2011. 03. 15. 18:40
Szeretem a természetet sajnálom a fát. Én is tiszteletet érzek irántuk amikor rájuk nézek.
Vadvirág 2011. 03. 16. 5:53
Húúú de félelmetes...nekem, aki még a vakond túráson is szédülök:)))) Nagyon jó a fotó!
Amilyen sokat fúj a szél, simán kidőlhet a többi közül és nem szeretnék akkor ott lenni! József, te is vigyázz magadra, nehogy bajod essen!
annalíz 2011. 03. 16. 6:55
"A fák állva halnak meg" - már, ha nem jön a motorfűrészes .....
Hanczur 2011. 03. 16. 9:19
Mennyi tüzelő kijönne belőle! :-)
MJ 2011. 03. 16. 15:35
-Sokat látok. Én is szeretem őket. Hisz tudod.
-Dőlés szögből. :)
-"Ne vágj ki minden fát" Én is.
-Ráültem a megdőlt törzsre és magam elé tettem a gépet. Hát, ha akkor dől, akkor nagyon ... lettem volna ütve. Azért vigyázok. Köszönöm.
-Na igen. Ezekért jöhetne a fűrészes. Feltéve, ha nem őserdő.
-Nem is értem, miért nem adják oda az igazán rászorulóknak? Addig sem fagynának meg, míg feldarabolják, összeszedik, hazaviszik, otthon felfűrészelik, hasogatják. Oszt legvégül még "igazi" meleget is ád!
Hanczur 2011. 03. 16. 16:41
Én is szeretem a mondát, hogy a fa kétszer melegít. Először, mikor vágod, aztán, mikor elég.
De hogy harmadszor is jó lehet, arra példa, hogy az emeletes házak elválasztó hőszigetelése régen hamuból készült. Itt nálam is a parketta alatt van egy deszkasor, és a szomszédom plafonjáig lefelé a gerendák vastagságában hamuval töltötték ki a teret.